b'\n_START_ARTICLE_\nDirty COW\n_START_PARAGRAPH_\nDirty COW (Dirty copy-on-write) yra Linux branduolio saugumo spraga, paveikianti visas Linux gr\xc4\xafstas operacines sistemas, tarp j\xc5\xb3 ir Android. Spraga leid\xc5\xbeia gauti administratoriaus privilegijas (root), i\xc5\xa1naudodama lenktyni\xc5\xb3 situacij\xc4\x85, kylan\xc4\x8di\xc4\x85 kopijavimo ra\xc5\xa1ymo metu (angl. copy-on-write) mechanizme. Prane\xc5\xa1ama, jog saugumo spraga egzistuoja Linux branduolyje nuo 2.6.22 versijos, i\xc5\xa1leistos 2007 m. rugs\xc4\x97j\xc4\xaf, ir yra aktyviai i\xc5\xa1naudojama bent jau nuo 2016 m. spalio._NEWLINE_Nors spragai i\xc5\xa1naudoti reikalingas lokalaus vartotojo prisijungimas, nuotoliniai puol\xc4\x97jai sprag\xc4\x85 gali i\xc5\xa1naudoti panaudodami kitas spragas, leid\xc5\xbeian\xc4\x8dias nuotolin\xc4\x99 kodo egzekucij\xc4\x85 vartotojo teis\xc4\x97mis. Ataka nepalieka p\xc4\x97dsak\xc5\xb3 sistemos \xc5\xbeurnaluose._NEWLINE_Spragos CVE identifikatorius yra CVE-2016-5195. Debian operacin\xc4\x97s sistemos platintojai paskelb\xc4\x97, kad i\xc5\xa1leido patais\xc4\x85 spragai. Dirty COW buvo viena i\xc5\xa1 pirm\xc5\xb3j\xc5\xb3 saugumo sprag\xc5\xb3, skaidriai pataisyt\xc5\xb3 Ubuntu operacin\xc4\x97je sistemoje naudojant Canonical Live Patch servis\xc4\x85._NEWLINE_Buvo parodyta, kad saugumo spraga gali b\xc5\xabti panaudota administratoriaus teisi\xc5\xb3 gavimui bet kuriame Android \xc4\xafrenginyje, kurio Andoid operacin\xc4\x97s sistemos versija yra ne naujesn\xc4\x97 nei 7.'